CELEX: 42016D1657
Language: sk
Date: 2016-09-07 00:00:00
Title: Rozhodnutie zástupcov vlád členských štátov (EÚ, Euratom) 2016/1657 zo 7. septembra 2016 o vymenovaní sudcu Všeobecného súdu

15.9.2016   
            
            
               SK
            
            
               Úradný vestník Európskej únie
            
            
               L 247/18
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/1657
   zo 7. septembra 2016
   o vymenovaní sudcu Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:
   
               (1)
            
            
               Na základe článkov 5 a 7 Protokolu č. 3 o štatúte Súdneho dvora Európskej únie a po odstúpení pána Carla WETTERA, ktoré nadobúda účinnosť 19. septembra 2016, je potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Carla WETTERA, ktoré trvá do 31. augusta 2019.
            
         
               (2)
            
            
               Na uvoľnené miesto bol ako kandidát navrhnutý pán Ulf ÖBERG.
            
         
               (3)
            
            
               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Ulfa ÖBERGA na výkon funkcie sudcu Všeobecného súdu,
            
         PRIJALI TOTO ROZHODNUTIE:
   Článok 1
   Pán Ulf ÖBERG sa týmto vymenúva za sudcu Všeobecného súdu na obdobie od 19. septembra 2016 do 31. augusta 2019.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 7. septembra 2016
      
         
            Predseda
         
         P. JAVORČÍK